ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034657

ขอให้เร่งดำเนินการย้ายป้ายหยุดรถประจำทางชั่วคราวกลับไปยังที่แห่งเดิม บริเวณ หน้าบริษัทเม้งยานยนต์ ระหว่างซอยตากสิน 16 และ ซอยตากสิน 18 แขวงบุคคโล เขตธนบุรี กรุงเทพมหานคร จุดสังเกต ตรงข้ามกับโรงพยาบาลสมิติเวช เนื่องจากผู้ร้องแจ้งว่า บริเวณดังกล่าวมีการก่อสร้างรถไฟฟ้าใต้ดิน (ไม่ระบุเส้นทางการเดินรถ) จึงมีการย้ายป้ายหยุดรถประจำทางเดิมจาก บริเวณซอยตากสิน 20 มายังบริเวณดังกล่าว ประมาณ 3-4 เดือนแล้ว โดยผู้ร้องเองเป็นเจ้าของกิจการ ร้าน....จำหน่ายรถจักรยานยนต์ ได้รับความเดือดร้อนจากการย้ายป้ายหยุดรถประจำทางชั่วคราว (ลักษณะเป็นเต็นท์สีเขียว) เพราะจะมีประชาชนมารอใช้บริการมีพฤติกรรมไม่เป็นระเบียบเรียบร้อย เช่น มีการสูบบุหรี่ ยืนเอ่อล้นกีดขวาง หรือ ทิ้งขยะ เป็นต้น และจะมีรถจักรยานยนต์รับจ้างมาประจำที่บริเวณดังกล่าวด้วย ส่งผลให้กิจการของตนได้รับผลกระทบ ปัจจุบัน (วันที่ 1 กันยายน 2566) ผู้ร้องเห็นว่า การก่อสร้างบริเวณซอยตากสิน 20 ที่เป็นจุด ป้ายหยุดรถประจำทางเดิมนั้นเสร็จสิ้นแล้ว เห็นควรให้ดำเนินการเคลื่อนย้ายกลับไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata